ফ্রি বা পাবলিক ওয়াই ফাই ব্যাবহার করলে সেক্ষেত্রে সবচাইতে বড় যে সমস্যাটি হতে পারে সেটি হল আপনার ব্যাক্তিগত তথ্য এবং আপনার ইন্টারনেট ব্রাউজিং হিস্টোরি চুরি হওয়া। ফ্রি ওয়াই ফাই ব্যাবহার করে আপনি যেসব ওয়েবপেজ বা ওয়েবসাইট ব্যাবহার করবেন, সেটা অন্য কেউ ইচ্ছা করলেই অন্য কেউ দেখে নিতে পারবে। শুধু তাই না, আপনার ফেসবুক, টুইটার, স্কাইপ বা জি মেইলের মত গুরুত্বপূর্ণ একাউন্ট গুলোর পাসওয়ার্ড সহ লগইন ডিটেইলস বেহাত হয়ে যাবার সম্ভাবনা আছে। আর অনলাইন এ লেনদেন করলে সেক্ষেত্রে আপনার ডেবিট বা ক্রেডিট কার্ডের পিন নম্বর সহ অন্যান্য তথ্যাদিও চুরি হবার প্রবল সম্ভাবনা রয়েছে। আমি বলছি না যে ফ্রি ওয়াই ফাই ব্যাবহার করলেই এসব তথ্য চুরি হয়ে যাবে। তবে তথ্য গুলো অনেকের কাছেই উম্মুক্ত হয়ে যাবে। এর মধ্যে যে কেউ ইচ্ছা করলেই আপনার তথ্য ব্যাবহার করে আপনাকে বিপদে ফেলতে পারে, যা কারই কাম্য নয়।